BBIK บวกต่อ 2% โบรกชูเป้า 150 บ. ชี้กำไรปี 66 โต 70%
BBIK วิ่งต่อ 2% โบรกคาดกำไรปี 66 โต 70% รับแรงหนุนแบ็กล็อก-ธุรกิจ Tech consult แข็งแกร่ง และขยายตลาดไปยังตปท.เพิ่ม แนะนำราคาเป้าหมาย 150 บ.
BBIK วิ่งต่อ 2% โบรกคาดกำไรปี 66 โต 70% รับแรงหนุนแบ็กล็อก-ธุรกิจ Tech consult แข็งแกร่ง และขยายตลาดไปยังตปท.เพิ่ม แนะนำราคาเป้าหมาย 150 บ.
1 ธ.ค. 2565

ผู้สื่อข่าวรายงานว่า วันนี้ (1 ธ.ค.65) ราคาหุ้น บริษัท บลูบิค กรุ๊ป จำกัด (มหาชน) หรือ BBIK ณ เวลา 10:15 น. อยู่ที่ระดับ 119.50 บาท บวก 2.50 บาท หรือ 2.14% สูงสุดที่ระดับ 120.50 บาท ต่ำสุดที่ระดับ 199 บาท ด้วยมูลค่าการซื้อขาย 14.91 ล้านบาท

บล.เมย์แบงก์ (ประเทศไทย) ระบุในบทวิเคราะห์ว่า คาดแนวโน้มกำไรปีหน้าเติบโต 70% จากงวดเดียวกันของปีก่อน รับแรงหนุนจากทั้งปริมาณ Backlog ที่ยังอยู่ในระดับสูง การเติบโตของธุรกิจ Tech consult ที่ยังแข็งแกร่ง ผสานการเดินหน้าขยายกิจการไปยังต่างประเทศ (อังกฤษ, เวียดนาม, ฮ่องกง) และการรับรู้ผลประโยชน์จาก BOI แนะนำราคาเป้าหมาย 140 บาท
ขณะเดียวกัน บล.โนมูระ พัฒนสิน ระบุในบทวิเคราะห์ว่า คาดกำไรไตรมาส 4/65 ที่ 30 ล้านบาท เติบโต 41% จากงวดเดียวกันของปีก่อน แต่ลดลง 19% จากไตรมาสก่อน โดยยังเพิ่มสูงจากงวดเดียวกันของปีก่อนตามงานที่มากขึ้นอย่างมีนัยฯ แต่ลดลงจากไตรมาสก่อนจากคาดมีค่าใช้จ่ายที่มากขึ้นในไตรมาสสุดท้าย โดยประเมินกำไรปี 65 โตสูง 90% จากงวดเดียวกันของปีก่อน ที่ 126 และปี 66 ที่ 222 ล้านบาท เติบโต 76% จากงวดเดียวกันของปีก่อน จากรายได้ที่เติบโตสูงตามการทยอยส่งมอบงาน ซึ่ง backlog ล่าสุดไตรมาส 3/65 อยู่ที่ 431 ล้านบาท และยังรุกสู่ธุรกิจใหม่อย่าง cybersecurity และ blockchain รวมถึงขยายตลาดออกสู่ต่างประเทศ โดยล่าสุดประกาศตั้งบริษัทที่เวียดนาม และฮ่องกง รองรับการขยายธุรกิจในต่างประเทศอย่างเต็มที่ แนะนำราคาเป้าหมาย 150 บาท